**Διαδικασία ανάληψης υπηρεσίας και ορκωμοσίας νεοδιόριστων εκπαιδευτικών**

Η προθεσμία ανάληψης υπηρεσίας και ορκωμοσίας των νεοδιόριστων εκπαιδευτικών είναι από **ΣΗΜΕΡΑ, 11/8/2021 έως και τη Δευτέρα 23/8/2021** (δόθηκε παράταση στις 11/8 για 23/8 αντί για 17/8 που ήταν η αρχική προθεσμία ανάληψης), με εξαίρεση τους εκπαιδευτικούς που αποδεδειγμένα η μόνιμη κατοικία τους βρίσκεται εντός των πυρόπληκτων περιοχών της επικράτειας, οι οποίοι μπορούν να αναλάβουν υπηρεσία έως **31/8/2021.**

Μπορείτε να προσέρχεστε στη Διεύθυνση Π.Ε. Κορινθίας (Κολιάτσου 44, Κόρινθος) **από τις 08:00 π.μ. έως και τη 13:30** για να καταθέσετε τα δικαιολογητικά σας και να αναλάβετε υπηρεσία και την ΙΔΙΑ μέρα που θα προσέλθετε για ανάληψη υπηρεσίας **θα επιστρέψετε στις 14:00** ώρα που θα γίνεται **κάθε μέρα** η ορκωμοσία των νεοδιόριστων εκπαιδευτικών. Αναλόγως με τον αριθμό των εκπαιδευτικών, θα μοιράζονται σε ομάδες για την ορκωμοσία, δεδομένων των μέτρων για την πανδημία.

Δεν θα γίνει έλεγχος όλων των δικαιολογητικών την ημέρα της ανάληψης υπηρεσίας, θα καταθέσετε ό,τι έχετε, θα ελεγχθούν στην πορεία και θα ενημερωθείτε από την υπηρεσία μας για τυχόν παραλείψεις. Προσοχή μόνο στις αιτήσεις για αναγνώριση μεταπτυχιακού, προϋπηρεσίας κλπ δεδομένου ότι μετράνε από την ημερομηνία κατάθεσης της αίτησης, να την έχετε μέσα στα δικαιολογητικά σας και θα τους δοθεί πρωτόκολλο μαζί με την ανάληψη υπηρεσίας σας.

Aν δεν έχετε κάποια δικαιολογητικά, θα τα υποβάλλετε αργότερα με email. Ειδικά για τις βεβαιώσεις γιατρών, τις οποίες λόγω της πανδημίας κάποιοι δυσκολεύονται να τις εκδώσουν άμεσα, θα πρέπει να μας στείλετε τις πρωτότυπες με ταχυδρομείο ή courier το συντομότερο δυνατό.

Για να σας δοθεί οποιαδήποτε άδεια (λοχείας, ανατροφής κλπ) θα πρέπει πρώτα να αναλάβετε υπηρεσία και να ορκιστείτε κανονικά, χωρίς την ανάληψη δεν θεωρείστε δημόσιος υπάλληλος και ως εκ τούτου δεν δικαιούστε καμία άδεια.

Η προϋπηρεσία σας μετράει από την ημερομηνία του ΦΕΚ διορισμού, ανεξάρτητα με την ημερομηνία ανάληψης υπηρεσίας. Η μισθοδοσία σας μετράει από την ανάληψη υπηρεσίας.

Στην περίπτωση που επιθυμείτε πολιτικό όρκο θα πρέπει να μας έχετε ενημερώσει από την προηγούμενη ημέρα της ανάληψης υπηρεσίας σας με ένα απλό email στο tmprosopikou@dipe.kor.sch.gr

Δεν θα χρειαστεί να επιστρέψετε στη Διεύθυνση μετά την ορκωμοσία σας, όλες οι ανακοινώσεις για τοποθετήσεις κλπ θα γίνονται μέσω της ιστοσελίδας της Διεύθυνσης και οτιδήποτε χρειαστεί να υποβάλλετε για την τοποθέτησή σας, θα γίνει ηλεκτρονικά. Κανονικά θα αναλάβετε υπηρεσία την 1/9/2021 στα σχολεία τοποθέτησής σας.

Οι τοποθετήσεις δεν θα πραγματοποιηθούν μέχρι να αναλάβουν υπηρεσία ΟΛΟΙ οι εκπαιδευτικοί.